**Discuție comună privind politicile Parteneriatului Estic după 2020!**

**Consolidarea fundamentului Parteneriatului Estic va asigura succesul tuturor!**

**Într-un comunicat adresat membrilor CORLEAP, Președintele Comitetului European al Regiunilor și copreședintele CORLEAP Apostolos Tzitzikostas explică care au fost temele ce vizează autoritățile publice locale abordate în comunicarea cu reprezentanții Uniunii Europene privind Parteneriatul Estic.**

Summit-ul Parteneriatului Estic, organizat în noiembrie 2017, a aprobat un plan de lucru denumit „20 de rezultate planificate pentru 2020”, care punea accent pe obținerea unor rezultate tangibile în teritorii și îmbunătățirea vieții oamenilor în patru domenii principale de activitate: (1) o economie consolidată; (2) o conducere mai eficientă; (3) o interconectare mai profundă și (4) o societate mai puternică. Totodată, Summit-ul a stabilit ca obiectiv identificarea soluțiilor la problemele comune legate de gen, societatea civilă, mass-media și comunicarea strategică.

Pe parcursul anului 2019, care a marcat a zecea aniversare a politicii Parteneriatului Estic, UE a inițiat o consultare structurată cu privire la viitorul Parteneriatului Estic. Această discuție politică generală, care va fi prezentată la următorul Summit al Parteneriatului Estic din iunie (actualmente programat pentru 18 iunie), reflectă rezultatele consultării, șansele de reușită a celor 20 de rezultate planificate, precum și o evaluare generală a realizărilor politicilor din ultimii zece ani.

De asemenea, documentul prezintă, în linii generale, obiectivele pe termen lung ale politicii Parteneriatului Estic după anul 2020 și prevede măsuri care vizează îmbunătățirea durabilității, promovarea dezvoltării durabile și obținerea de rezultate tangibile pentru societate. Summit-ul pentru Parteneriatul Estic va oferi mandat de a dezvolta un nou grup de rezultate tangibile pe baza recomandărilor prezentate în acest document. **Prin urmare, obținerea rezultatelor viitoare ale activității pentru perioada de după 2020 va deveni o sarcină-cheie pentru a doua jumătate a anului 2020.**

Prioritățile identificate în această discuție comună vor constitui un element esențial în procesul de planificare a cooperării UE pentru perioada 2021-2027, alături de documentele comune dintre UE și țările partenere care stabilesc priorități ( de exemplu: prioritățile parteneriatului și agendele asociațiilor).

În elaborarea procesului de consultare cu privire la viitorul Parteneriatului Estic, CORLEAP a recomandat de a acorda un rol mai mare autorităților locale și regionale în cadrul acestui parteneriat, având la bază rapoartele și documentele CORLEAP adoptate în perioada 2018-2019.

**Printre aceste recomandări, CORLEAP a pledat pentru crearea unei platforme de învățământ online și / sau formarea Academiei de Administrație Publică a Parteneriatului Estic, care să deservească reprezentanții autorităților locale / regionale, cu sediul în una dintre țările partenere și luând în considerare nevoile specifice ale administrației publice la nivel local.**

De asemenea, în discuția comună a fost inclusă următoarea propunere: „Țările partenere trebuie să își profesionalizeze serviciul public și să sporească gradul de responsabilitate la toate nivelurile de guvernare. Reforma administrației publice, inclusiv aspecte legate de transparență sunt, de asemenea, un factor-cheie în creșterea economică și poate reduce riscurile de corupție, de exemplu, prin utilizarea soluțiilor în cadrul furnizării de servicii publice cetățenilor și organizațiilor în formă electronică.

**În afară de aceasta, UE și țările partenere vor contribui la intensificarea educației după principiul „de la egal la egal”, inclusiv prin intermediul Școlii de Administrație Publică a Parteneriatului Estic. "**

Acest succes este rezultatul următoarelor eforturi comune:

1. decizia din cadrul celei de-a 8-a ședințe anuale CORLEAP (Kiev, septembrie 2018) privind numirea lui Serghei Cernov, președinte al Consiliului regional din Harkov și președintele Asociației ucrainene a autorităților locale și regionale, în calitate de raportor pe dezvoltarea potențialului autorităților locale și regionale în țările Parteneriatului Estic;

2. elaborarea de către secretariatul CORLEAP a unui document privind dezvoltarea capacităților administrațiilor publice locale și regionale din țările Parteneriatului Estic, prezentat și distribuit la ședința Platformei de Parteneriat Estic din februarie 2019;

3. punerea în funcțiune de către Comitetul Regiunilor a cercetării în sprijinul raportului CORLEAP, care a analizat starea actuală a programelor de dezvoltare, a capacităților și a proiectelor disponibile pentru guvernele locale și regionale ale Parteneriatului Estic într-un cadru multilateral și bilateral, lacunele și constrângerile existente în acest domeniu, precum și soluțiile recomandate prin care UE ar putea oferi asistență eficientă și pe termen lung , dar și instruiri pentru autoritățile locale și regionale în regiunea Parteneriatului Estic;

4. Susținerea în continuare a documentul elaborat la reuniunea miniștrilor de externe din țările Parteneriatului Estic în mai 2019;

5. Adoptarea raportului CORLEAP la cea de-a noua reuniune anuală (Turku, septembrie 2019) și includerea recomandărilor sale în documentul de poziție CORLEAP, care contribuie la reflectarea asupra rezultatelor scontate ale Parteneriatului Estic după 2020;

6. Acceptarea avizului Comitetului Regiunilor cu privire la „Formarea de către reprezentanții autorităților publice locale și regionale a viitorului Parteneriat Estic (vorbitor - generalul Tadeusz Andrzejewski (LT / ECR));

7. comunicarea strategică cu UE în ultimii doi ani prin intermediul partenerilor instituționali și misiunile țărilor Parteneriatului Estic.

În afară de aceasta, discuția comună pune accent pe comunicarea strategică și, nemijlocit, pe un interes pentru oamenii de la nivel local, care ar trebui să-și îmbunătățească concepția despre valorile, prioritățile și acțiunile politice ale UE: „Pentru ca mesajul UE să fie cunoscut în regiuni, informarea populației ar fi bine să fie făcută de către factorii-cheie din aceste regiuni, persoane publice care modelează opinia publică (inclusiv, dar fără a se limita doar la autoritățile locale, lideri religioși și profesori, vizite de studiu, mese rotunde locale și instruiri). "

Aceste abordări sunt similare concluziilor din declarația ultimului summit al Parteneriatului Estic, care se referă la CORLEAP - un instrument eficient pentru guvernele locale și regionale de promovare ale obiectivelor Parteneriatului Estic, dar și cel mai apropiat de cetățeni, inclusiv prin mesajele repetate ale Comitetului Regiunilor și CORLEAP despre rolul semnificativ al autorităților locale în promovarea Parteneriatului Estic dincolo de granițele orașelor.

**Utilitatea administrației locale și regionale**

Din discuțiile comune rezultă că există domenii în care guvernele locale și regionale pot contribui la formularea obiectivelor politicii. Acest lucru ar trebui să încurajeze inițiative similare în viitor. Pe de altă parte, acesta este doar primul pas care presupune că implicarea în procesul CORLEAP va promova inițiativa lansării Școlii de Administrație Publică a Parteneriatului Estic și punerea acestei idei în practică, asigurându-se că aceasta va răspunde nevoilor și așteptărilor autorităților locale.

**Necesitatea de a îmbunătăți semnificativ rezultatele guvernării locale ar putea crea un nou stimulent pentru reformele legate de descentralizare și un grad mai mare de finanțare pentru guvernele locale și regionale. O bună guvernare la toate nivelurile este o condiție necesară pentru dezvoltarea economică durabilă.**

Consolidarea durabilității din punct de vedere al intereselor guvernelor locale și regionale, care este un concept-cadru esențial, este, de asemenea, stimulată. Organele locale și regionale de autoguvernare au fost menționate de mai multe ori în discuția comună „Abordarea strategică a durabilității în afacerile economice externe ale UE”, la care se referă documentul și potrivit căruia „durabilitatea ar trebui să fie luată în considerare la mai multe niveluri: la nivel de stat, societate și regiuni. **Guvernele locale și societatea civilă sunt adesea temelia pe care sustenabilitatea poate crește și la nivel local. "**

• Există diferite domenii de politică enumerate în discuția comună, în care guvernele locale și regionale joacă un rol semnificativ și, prin urmare, pot beneficia de sprijinul UE:

- pentru a exploata liber potențialul economic al zonelor rurale, UE va consolida cooperarea în afara capitalelor și va crea legături între centrele urbane locale și zonele rurale;

- vor fi identificate măsuri pentru restabilirea orașelor sau regiunilor cele mai afectate de poluare, pentru a contribui la dezvoltarea urbană mai durabilă și pentru a îmbunătăți în continuare furnizarea de servicii de mediu, cum ar fi apa și canalizarea, gestionarea deșeurilor și spațiilor verzi, dar și mobilitatea urbană;

- modernizarea instalațiilor medicale, a unui sistem electronic de asistență medicală, instruirea personalului medical, precum și furnizarea de servicii medicale la prețuri accesibile și extinderea accesului acestor servicii la oamenii din comunități. Aceasta va include un sprijin mai bun în problemele legate de bolile infecțioase și necomunicabile, cum ar fi în cazul infecției cu coronavirus (COVID-19);

- promovarea politicilor de produse durabile, inovațiile în materie de mediu, responsabilitatea extinsă a producătorilor, alte modalități de a preveni generarea și reducerea deșeurilor, organizarea colectării și eliminării deșeurilor, desfășurarea achizițiilor publice ținând cont de cerințele de mediu și informarea mai bună a consumatorilor;

- UE va colabora din ce în ce mai mult cu țările partenere în domeniul soluțiilor legate de transportul ecologic, promovând formarea orașelor inteligente orientate spre viitor, creând planuri de mobilitate pentru populația urbană în vederea integrării regimurilor de transport în zonele urbane;

- Consolidarea guvernanței electronice în regiunea Parteneriatului Estic pentru a crește eficiența, transparența și responsabilitatea administrațiilor publice și pentru a facilita reformele;

- promovarea startup-urilor inovatoare, întreprinderilor mici și mijlocii, precum și promovarea cooperării în diferite țări.

***Notă 1. Înființată în 2011, Conferința autorităților locale și regionale din Parteneriatul Estic (CORLEAP) este forumul politic al autorităților locale și regionale din Uniunea Europeană și din țările din cadrul Parteneriatului estic, singura platformă a UE care oferă oportunitatea de a analiza contribuția orașelor și regiunilor la dezvoltarea Parteneriatului Estic.***

***Notă 2. Textul a fost tradus de CALM***

***Serviciul de Comunicare al CALM***